तमिल नाडु
तमिल नाडु का क्षेत्रफल १,३०,०५८ किमी है। यह भारत के दक्षिण में स्थित है और उत्तर में आन्ध्र प्रदेश, पश्चिम में केरल, दक्षिण में हिन्द महासागर और पूर्व में बंगाल की खाड़ी इसके पड़ोसी हैं। इसके अतिरिक्त राज्य के उत्तरपूर्व में पुडुचेरी भी स्थित है। यहाँ की सबसे प्रमुख नदी कावेरी है।
कोल्लीडम नदी
कोल्लीडम नदी (Kollidam River), जिसे कोल्लीटम नदी (Kollitam River) भी कहते हैं, भारत के तमिल नाडु राज्य में बहने वाली एक नदी है। यह कावेरी नदी की एक वितरिका नदी (शाखा नदी) है। जब कावेरी नदी बंगाल की खाड़ी में विलय होने के लिए पूर्व की ओर बहती है और तंजावुर के समीप डेल्टा बनाती है, तो श्रीरंगम द्वीप के पूर्वी छोर पर उसकी एक उत्तरी शाखा अलग हो जाती है और कोल्लीडम नदी कहलाती है। कावेरी और उसकी अन्य वितरिकाओं के साथ यह भी बंगाल की खाड़ी में बह जाती है।